[Video] Vermiste kind 13 jaar later opgespoor - Maroela Media
Julian Hernandez Foto: @CNN, Twitter
'n Kind wat 13 jaar gelede in Alabama in die VSA as vermis aangemeld is, is veilig in Ohio opgespoor.
Die kind, Julian Hernandez, was vyf jaar oud toe hy in 2002 verdwyn het. Die polisie in Vestavia Hills, Alabama, het gesê die owerhede het destyds vermoed die kind se pa, wat nie wettige voogdyskap gehad het nie, het moontlik die kind geneem.
Die Amerikaanse speurdiens (FBI) se kantoor in Cleveland het Maandag die polisie in Alabama gekontak en gesê Julian, nou 18 jaar oud, is in die stad opgespoor en sy pa is in hegtenis geneem. Julian het glo onder 'n ander naam grootgeword, maar die waarheid het aan die lig gekom toe hy by 'n kollege aansoek gedoen het, het die polisie aan WTVM gesê. 'n Raadgewer by die skool het ontdek dat Julian se maatskaplikeveiligheidsnommer nie akkuraat is nie, het WOIO berig.
Julian se pa, Bobby Hernandez (53), bly in aanhouding.
Dan Rary, Vestavia Hills-polisiehoof, het gesê die kind se ma en familie is in kennis gestel.
Lees meer: Cleveland19, MyFoxMemphis, NBC
En dit is altyd die kind wat onder so iets lei. Maar hoe dit ookal uitspeel, dis seker moeilik om 'n wen-wen situasie te kry.